### Beslutningstema

Der skal tages stilling til at forlænge fristen for indberetning af Skema B for Tønder Andelsboligforenings projekt "Tømmergården".

### Historik

Kommunalbestyrelsen godkendte den 22. december 2022 skema A for etablering af 52 nye almene boliger på [adresse] i Tønder, "Tømmergården", herunder de økonomisk afledte forudsætninger for byggeriets gennemførelse. Tønder Andelsboligforening blev meddelt skriftligt tilsagn samme dato.

Byggeriet opføres efter den delegerede bygherremodel sammen med den private part Ejendomsselskabet Trælasten ApS.

Grundkapitallånet kommer til at udgøre ca. 8,0 mio. kr.

### Sagsfremstilling

[adresse] skal i forbindelse med byggeriet på [adresse], senest 15 måneder efter at være meddelt tilsagn om støtte, indberette oplysninger om byggeriet (Skema B), herunder de priser som danner grundlag for Kommunalbestyrelsens godkendelse af byggeriets anskaffelsessum før byggeriet påbegyndes. Overholdes fristen på 15 måneder ikke, bortfalder tilsagnet.

Presset på bygge- og anlægssektoren har medført høje og stigende licitationsresultater, når boligorganisationer og andre almene bygherrer udbyder deres byggearbejder. De høje licitationsresultater vanskeliggør overholdelse af maksimumsbeløbet for alment byggeri. På baggrund heraf er Støttebekendtgørelsen ændret således, at Kommunalbestyrelsen kan godkende, at fristen på 15 måneder for indberetning af skema B kan forlænges op til 36 måneder efter, at tilsagnet blev meddelt.

Hensigten med ændring af Timmy Poulsen er, at boligorganisationerne m.v. kan udskyde deres udbud af byggearbejder til et senere tidspunkt, hvor presset på bygge- og anlægssektoren er aftaget.

Kuben Management har som bygherrerådgiver for Tønder Andelsboligforening fremsendt ansøgning om [adresse] godkendelse af, at fristen for indberetning af Skema B forlænges til 31. december 2024, dvs. med yderligere 9 måneder fra den oprindelige frists udløb den 22. marts 2024 til den 31. december 2024.

Kuben Management begrunder deres ansøgning med at licitation forventes afholdt inden sommerferien, og skulle licitationsresultatet medføre en forhandlingsrunde med entreprenørerne er der en forhåbning om, at dette afklares i efteråret, således at skema B kan fremsendes inden årsskiftet.

Kommunalbestyrelsen vurderer ved sin godkendelse, om det er hensigtsmæssigt at udskyde licitation af byggearbejdet.

### Lovgrundlag

Støttebekendtgørelsen.

### Indstilling Fagchefen for Politik og Strategi indstiller,

|  |  |
| --- | --- |
| at | fristen for indberetning af Skema B forlænges til 31. december 2024, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 22. februar 2024, pkt. 6:

Indstillingen anbefales.

Oscar Danielsen blev erklæret inhabil og deltog ikke i sagens behandling.

Rolf Mathiesen deltog ikke i mødet.

### Beslutning

Kommunalbestyrelsen erklærede Oscar Danielsen (C) inhabil, hvorfor han ikke deltog i sagens behandling.

Indstillingen godkendt.

Anders Jakobsen (T) deltog ikke i mødet.